钦定古今图书集成/历象汇编/岁功典/第014卷
## 钦定古今图书集成/历象汇编/岁功典/第014卷

| 钦定古今图书集成 历象汇编 第十四卷 |

| |

钦定古今图书集成历象汇编岁功典

第十四卷目录

春部纪事

春部杂录

春部外编

岁功典第十四卷

《礼记·郊特牲》：“春飨孤子。”〈陈注〉“孤子”，死事者之子。〈大全〉陈氏
曰：春为阳，阳则来而主长，故春飨孤子，以助其长，顺
阳而已。

《内则》：“脍春用葱。”〈大全〉《方氏》曰：“葱以气达为匆，春物方生，
宜食性之匆者，故脍用葱以和之。”

《豚》春用韭。〈大全〉方氏曰：“韭性温而生，能久温而生，春所
宜，故豚用此以和之。”

《周礼天官》：“小宰之职三曰春官，其属六十，掌邦礼。大
事则从其长，小事则专达。”〈订义〉贾氏曰：《春官大司乐》，乐
官之长。史氏曰：“大事虽略，所系则重，故当从长；小事
虽烦，所系则轻，故当专达。”

庖人“凡用禽献，春行羔豚膳膏香。”〈订义〉史氏曰：羔稚羊，
豚稚豕也。方春草生，羔豚美，故用之春膳。牛脂曰“膏
香”，以其物之所便而调和之也。

䲣人春献王鲔。〈订义〉郑康成曰：“王鲔，鲔之大者。”王氏曰：
“王言大也，物之大者多谓之王。”郑锷曰：“王鲔，则鲔之
尤大者，非常时所有，唯春乃献。”《周颂》之潜曰：“季冬荐
鱼，春献鲔。”《月令》于季春言“荐鲔于寝庙”，此《䲣人》亦言
春献王鲔。王者皆周人之事。宗周在西，鲔鱼非西周
之水所有。前辈谓鲔鱼岫居，出河南巩县，至春浮阳，
乃入西河，至漆沮，上龙门以俟变化，故周人取以献。
《新献》所无也。观其字从有，谓不常有。

《鳖人》，“春献鳖蜃。”〈订义〉刘中义曰：“春献鳖”，蜃，用之春也。阳
在内，其美可献，而非生育之时也。

《食医》：“凡食齐视春时。”〈订义〉贾氏曰：“视犹比也。”方氏曰：“齐
与《王制》迟速异”，齐之齐同，食齐则黍、稷、稌、粱之类。食
齐视春，固以温为主。然食养物而生之，亦春之事。
凡和春多酸。〈订义〉《易》氏曰：“春为木，味多酸，以养肝
疾。医春时有痟首疾。”〈订义〉史氏曰：“冬伤于寒，春必为温，
寒气蕴伏，春温激之，故热生焉。此疾必先头痛也。
掌皮掌，秋敛皮，冬敛革，春献之。”〈订义〉《王昭禹》曰：“春则用
皮之事于是乎始，故春献之。”

《染人》：“凡染，春暴练。”〈订义〉史氏曰：“凡染事，所以设色于布
帛线缕，以供帷幕、幄帟、衽席、衣服之用。故春云暴练，
欲其白而受采。”贾氏曰：“春阳时，阳气燥，故暴晒之。”
《地官》州长，春秋以礼会民，而射于州序。〈订义〉《郑锷》曰：“射
之为艺，用于朝觐、宾燕之时，其事为文，以春教之，春
阳用事，所以明其事之为文。”

《旅师》：“凡用粟，春颁而秋敛之。”〈订义〉《易》氏曰：“春颁者，平颁
其兴积。”盖凶荒之岁，秋虽不熟，尚有馀积，或可移用。
及春作之始，苟非上之人为之补助，则将有救死不
赡之患，此先王所以专立春颁之法，汉之春和议赈
贷，正与同意。

春官司尊彝，春祠，祼用鸡彝。〈订义〉郑锷曰：“春祠之彝则
饰以鸡。鸡，东方之畜，岁起于东，于时为春也。”王昭禹
曰：“春者时之始，而鸡以其司晨而木之属，故用鸡彝。
大胥掌学士之版，以待致诸子，春入学舍采合舞。”〈订义〉
郑康成曰：“春始以学士入学宫而学之。”贾氏曰：“舍即
释采，即菜也。”郑锷曰：“《礼》有释奠，有释菜，莫厚于释奠，
莫薄于释采。盖释奠则有迎牲、有酌献、有授舞者器
之礼，所以致恭于先圣。释采则不舞、不授器、不杀牲，
但以𬞟蘩蕰藻之类，告虔于先师而已。”蓝氏曰：“释采
礼之至简者，皆不在多品，贵其诚也。”其用有三：每岁
春合舞而行之。《月令》云：“仲春命乐正合舞释菜也。始
入学则行之。”《文王世子》云：“既受器用币，然后舍菜”是
也。《学记》云：“太学始教皮弁祭菜，示敬道也。”郑康成曰：
“合舞等其进退，使应节奏。”黄氏曰：“乐师教舞帗羽、干
旄，皇人未尝合也。大胥春始入学，合而教之。”

《龟人》攻龟用春时。〈订义〉郑康成曰：“攻，治也。治龟骨以春，
是时干解，不发伤也。”郑锷曰：“脱其筒则不能无伤生
之害，春则阳用事而物解，于是时而攻之，其甲坼矣。
顺时而取之，可以为钻灼之用；顺时而攻之，又以存
不忍之心。”

司巫春《招弭》，以除疾病。〈订义〉郑康成曰：“招，招福也。弭读
为敉，字之讹也。敉，安凶祸也。招、敉皆有祀衍之礼。”刘
执中曰：“春阳既来，则亦祭，以招吉祥，以弭去邪祟，则
疾病可得而除。今之男巫尚有然者，岂古之遗法欤？”
郑锷曰：“冬则日星穷而岁终，故行堂赠之礼；春则岁
事之初，祸福所由，始行招弭之事。”

校入春祭马祖执驹。”〈订义〉郑锷曰：“马未尝有祖，此言马
祖者，贾氏谓天驷也。以天文考之，天驷，房星也。房为
龙马，马之生者，其气实本诸此，则马祖为天驷可知。”
于春则祭，春者万物始生之时，驹始生之马，血气未
定，不可通淫，顺春祭祖之时，则执而维絷之，以有其
始生之气。

圉师，“掌教圉人养马。春除蓐衅厩始牧。”〈订义〉《郑锷》曰：“春
马出而就牧，厩中虚矣。蓐者，所寝之藉也，久则秽恶
而不洁，故因其出而除之。马处于厩，神者主之，衅者
以血，所以除不祥，故因其出而衅之。”

《秋官》雍氏，“春令为阱擭沟渎之利于民者。”〈订义〉郑康成
曰：“阱，穿地为壍，以御禽兽，其或超逾则陷焉，世谓之
陷阱。擭，柞鄂也。坚地阱浅，则设柞鄂于其中。”郑锷曰：
“春农就田，禽兽或出而为害，水利或有通塞，则为阱
擭，为沟渎，皆以是时也。”然五沟五涂以通灌溉之水，
至春又为沟渎，何耶？盖，五沟者，五野之中一定之制，
不待至春乃为之。此乃闾里之间，春雨水集，沟浍皆
盈，水去不速，不可不通之也。

薙氏掌杀草，春始生而萌之。〈订义〉《郑锷》曰：“杀草之法，其
去必有渐，春始生之初，则薙其萌。”

《小行人》，掌邦国宾客之礼籍，以待四方之使者。令诸
侯春入贡，王亲受之。〈订义〉贾氏曰：“贡即《大宰》九贡。”郑锷
曰：“诸侯每岁有常贡，必以春入，则因四时之始，以供
王一岁之用也。”

《冬官·考工记》：“弓人春液角则合。”〈订义〉郑康成曰：“合，读为
洽。”陈用之曰：“角得春而和泽，于以液之，则洽而不脆。
春被弦则一年之事。”〈订义〉王昭禹曰：“被弦于春，候一时
之久而后可用。”陈用之曰：“自冬析干至析灂，其功毕
矣。至春被弦而用之，凡一年之事，以言为之不苟。”
《诗正义》：“周成王太平之时，于春时亲耕籍田，以劝农
桑，又祈求社稷，使年丰。”

《国语》：宣公夏滥于泗渊，里革断其罟而弃之，曰：“古者
大寒降土，蛰发水虞。”于是乎讲罛罶，取名。鱼登川，禽
而尝之寝庙，行诸国人，助宣气也。鸟兽孕，水虫成，兽
虞。于是乎禁罝罗矠鱼鳖以为夏槁，助生阜也。〈注〉“寒
降”，谓季冬也。“土蛰发”，谓孟春蛰始震也。水虞，渔师掌
川泽之禁令，名鱼川禽鳖蜃之属，是时阳气起，鱼陟
负冰，故取之以助宣气。兽虞，掌鸟兽之禁令。矠，𢳇也；
槁，干也。夏不得取，故于此时𢳇刺鱼鳖，以为夏储。
《列子殷汤》篇：郑师文：“当春而叩商弦，以召南吕，凉风
忽至，草木成实。”

《天瑞篇林类》：“年百岁底春披裘拾遗穗于故畦。”
《说苑》：“晋平公春筑台，叔向曰：‘不可。古者圣王贵德而
务施，缓刑辟而趋民时。今春筑台，是夺民时也。夫德
不施则民不归，刑不缓则百姓愁。使不归之民，役愁
怨之百姓，而又夺其时，是重竭也。夫牧百姓，养育之
而重竭之，岂所以定命安存，而称为人君于后世哉’？
平公”曰：“善。”乃罢台役。

赵简子春筑台于邯郸，天雨而不息，谓左右曰：“可无
趋种乎？”尹铎对曰：“公事急，厝种而悬之台，夫虽欲趋
种，不能得也。”简子惕然，乃释台罢役，曰：“我以台为急，
不如民之急也；民以不为台，故知吾之爱也。”

《战国策》：宋玉对楚王问：“客有歌于郢中者曰‘下里巴
人，国中属而和者数千人；其为阳阿薤露，国中属而
和者数百人；其为《阳春白雪》，国中属而和者数十人’。”
《述异记》：“燕昭王种长春树，叶如莲花，树身如桂树，花
随四时之色，春生碧花，夏生红花，秋生白花，冬生紫
花，故号长春树。”

《刘向别录》：“邹衍居燕，燕有谷，地美而春不生黍稷。衍
吹律，煖气乃至，草木乃生，至今名黍谷。”

《博物志》：宋国有田夫，常衣黂缊以过冬。暨春东作，自
暴于日，不知天下有广厦隩室，绵纩狐貉，顾其妻曰：
“负日之暄，人莫知者，以献吾君，将有赏。”

《汉书食货志》：“春出，民里胥平旦坐于右塾，邻长坐于
左塾，毕出然后归，夕亦如之。”〈注〉师古曰：“门侧之堂曰
塾，坐于门侧者督促劝之，知其早晏，防怠惰也。”
《娄敬传》上曰：“本言都秦地者娄敬，娄者，刘也，赐姓刘
氏，拜为郎中，号曰奉春君。”〈注〉张晏曰：春，岁之始也。以
其昔劝都关中，故号“奉春。”

《叔孙通传》：惠帝出游离宫，通曰：“古者有春尝果，今方
樱桃熟可献，愿陛下出。”因取樱桃献宗庙。上许之。诸
果献由此兴也。

《文帝本纪》元年，诏曰：“方春和时，草木群生之物皆有
以自乐，而吾百姓鳏寡孤独穷困之人，或阽于死亡
而莫之省忧。为民父母，将何如？其议所以振贷之。”
十五年春，黄龙见于成纪。

《三辅黄图》：“柏梁台，武帝元鼎二年春起此台在长安
城中北门内。”《三辅旧事》云：“以香柏为梁也。帝尝置酒
其上，诏群臣和诗，能七言诗者乃得上。”〈按汉书武帝本纪作元鼎

元年

来观。”〈注〉文颖曰：“名此乐为《角抵》者，两两相当，角力、角
技艺、射御，故名《角抵》，盖杂技乐也。”

《史记司马相如传》：“相如尝从上至长杨，猎还过宜春
宫，奏赋。”

《通典》：“太始中，诏守相三载一巡属县，必以春。”此古者
所以述职省俗、宣风展义也。

《汉书韩延寿传》：“延寿入守左冯翊，岁馀不肯出行，县
丞掾以为方春月，可一出劝耕桑。延寿不得已，行县
至高陵，民有昆弟相与讼田自言，延寿大伤之，曰：‘咎
在冯翊，当先退’。”是日移病不听事，因入卧传舍，闭阁
思过。于是两昆弟深自悔，皆自髡肉袒谢，愿以田相
移，不敢复争。

《宣帝本纪》：元康三年：“诏曰，前年夏，神爵集雍，今春五
色鸟以万数，飞过属县，翱翔而舞，欲集未下。其令三
辅毌得以春夏摘巢探卵，弹射飞鸟。具为令。”

《丙吉传》：吉尝出，逢人逐牛，牛喘吐舌。吉止驻，使骑吏
问逐牛行几里矣，掾吏谓丞相失问。吉曰：“方春少阳
用事，未可太热，恐牛近行，用暑故喘，此时气失节，恐
有所伤害也。”

《元帝本纪》建昭五年：“诏曰，方春农桑兴，百姓戮力自
尽之时也，故是月劳农劝民，无使后时。今不良之吏
覆案小罪，征召证案，兴不急之事，以妨百姓，使失一
时之作，亡终岁之功，公卿其明察申敕之。”

《成帝本纪》鸿嘉元年诏曰：“方春生长时，临遣諌大夫
理等举三辅、三河、弘农冤狱，公卿大夫部刺史明申
敕守相，称朕意焉。”

《元后传》：“王莽知太后妇人厌居深宫中，莽欲虞乐以
巿其权，迺令太后四时车驾巡狩四郊，存见孤寡贞
妇，春幸茧馆，率皇后列侯夫人桑遵霸水而祓除。”
《后汉书。崔骃传》：“高祖父朝生子舒，舒少子篆。王莽时，
篆为建新大尹，到官称疾不视事。门下掾倪敞谏，篆
乃强起班春。”

《西京杂记》：“茂陵文固阳，本琅琊人，善驯野雉为媒，用
以射雉。每以三春之月为茅障以自翳，用觟矢以射
之，日连百数。茂陵轻薄者化之，皆以杂宝鐕厕翳障，
以青州芦苇为弩矢，轻骑妖服，追随于道路，以为欢
娱也。”

《汉旧仪》：春桑生而皇后亲桑于苑中，蚕室养蚕于箔
之上，祠以中牢羊豕。今蚕神曰宛寙妇人、㝢氏公主
凡二神。群臣妾从桑还，献于茧观，皆赐从桑者。
《吴录》：“包咸为吴郡主簿，太守黄君行春，咸留守其郡，
郎君缘楼探雀卵，咸责之曰：‘春月不宜破卵升危非
子道’。”杖之二十。

《后汉书明帝本纪》：“永平三年春正月癸巳，诏曰：‘朕奉
郊祀，登灵台，见史官，正仪度。夫春者，岁之始也。始得
其正，则三时有成。比者水旱不节，边人食寡，政失于
上，人受其咎。有司其勉顺时气，劝督农桑，去其螟蜮，
以及蝥贼。详刑慎罚，明察单辞，夙夜匪懈，以称朕意’。”
《章帝本纪》：“建初元年春，诏三州郡国，方春东作，恐人
稍受廪，往来烦剧，或妨耕农。其各实核尤贫者，计所
贷并与之。流人欲归本者，郡、县其实禀令足，还到听
过止。官亭无雇舍宿，长吏亲躬，无使贫弱遗脱。小吏
豪右，得容奸妄。诏书既下，勿得稽留。刺史明加督察
尤无状者。”丙寅，诏曰：“比年牛多疾疫，垦田减少，谷价
颇贵，人以流亡。方春东作，宜及时务。”二千石勉劝农
桑，弘致劳来。群公庶尹，各推精诚，专急人事。罪非殊
死，须立秋案验。有司明慎选举，进柔良，退贪猾，顺时
令，理冤狱。五教在宽，《帝典》所美，恺悌君子，《大雅》所叹。
布告天下，使明知朕意。

元和二年，诏三公曰：“方春生养，万物莩甲，宜助萌阳，
以育时物。其令有司，罪非殊死，且勿案验，及吏人条
书相告，不得听受。冀以息事宁人，敬奉天气。”

《孔僖传》：“元和二年春，帝幸东巡狩，还过鲁，幸阙里，以
太牢祀孔子及七十二弟子，作六代之乐，大会孔氏
男子二十以上者六十三人，命儒者讲论。”

元和三年春，敕侍御史、司空曰：“方春，所过无得有所
伐杀。车可以引避，引避之𬴂；马可辍解，辍解之。《诗》云：
‘敦彼行苇，牛羊勿践履’。礼，人君伐一草木不时，谓之
不孝。俗知顺人，莫知顺天。其明称朕意。”

《陈宠传》宠奏曰：“夫冬至之节，阳气始萌，故十一月诸
生荡，天以为正，周以为春；十二月阳气上通，雉雊鸡
乳，地以为正，殷以为春；十三月阳气已至，天地已交，
万物皆出，蛰虫始振，人以为正，夏以为春。”

《郑弘传》：“弘少为乡啬夫。会稽太守第五伦行春见而
深奇之，召署督邮。”〈注〉太守常以春行，所至县劝人农
桑振救乏绝。

《谢承书》：郑弘迁淮阴太守，行春大旱，随车致雨，白鹿
方道，挟毂而行。弘怪问主簿黄国曰：“鹿为吉为凶？”国
拜贺曰：“闻三公车轓画作鹿，明府必为宰相。”

《安帝本纪》：“元初六年，诏曰，夫政，先京师，后诸夏，仲春养幼小，存诸孤，季春赐贫穷，赈乏绝，省妇使，表贞女，
所以顺阳气，祟生长也。其赐民尤贫困孤弱单独谷，
人三斛，贞妇有节义十斛，甄表门闾，旌显厥行。”〈注〉《妇
使》谓组𬘓之事。

《琴录》：“蔡邕性沉厚，雅好琴道。嘉平初，入青溪访鬼谷
先生。所居山有五曲，一曲制一弄，山之东曲常有仙
人游，故作《游春》。”

《蔡琰别传》：琰在右贤王部伍中，春月感笳音，作诗言
志曰：“胡笳动兮边马鸣，孤雁归兮声嘤嘤。”

《水经注》：“魏武封于邺为北宫，城东曰建春门。”

《魏略》：“孟康，正始中出为弘农，领典农校尉。郡领吏二
百馀人，涉春遣休，常四分遣一。”

《晋书山涛传》：“文帝与涛书曰：‘足下在事清明，雅操迈
时，念多所乏’。”魏帝尝赐景帝春服，帝以赐涛。

《张骏传》：骏于姑臧城南筑城，起谦光殿，画以五色，饰
以金玉，穷尽珍巧。殿之四面各起一殿，东曰宜阳青
殿，以春三月居之，傍有直省内官寺署，一同方色。
《王恭传》：恭美姿仪，人多爱悦，或目之云：“濯濯如春月
柳。”

《记事珠》宗测春游山谷，见奇花异草，则系于带上，归
而图其形状，名《聚芳图》、“百花带。”人多效之。

《元中记》：“南方有炎山焉，行人以正月、二月、三月行过
此山，取山下木以为薪，然之无焰，取其皮，绩之为火
浣布。”

《荆州记》：“陆凯与范蔚宗友善，自江南寄梅花一枝，诣
长安与蔚宗，兼赠诗云：‘折花逢驿使，寄与陇头人。江
南无所有，聊赠一枝春’。”

《南史谢惠连传》：“惠连能属文，族兄灵运嘉赏之云：‘每
有篇章，对惠连辄得佳语。尝于永嘉西堂思诗，竟日
不就。忽梦见惠连，即得池塘生春草，大以为工’。”
《宋书礼志》：“元嘉十年，太祝令徐闰刺署，典宗庙社稷
祠祀，荐五牲牛羊豕鸡并用雄，其一种市买由来送
雌。窃闻周景王时，宾起，见雄鸡自断其尾，曰：‘鸡惮牺
不祥，今何以用雌’？”博士徐道娱等议称：“案《礼》孟春之
月，牺牲无用牝。如此，是春月不用雌耳。秋冬无禁。雄
鸡断尾，自可是春月。宜自今改用雄鸡。”

《云仙杂记》：戴颙春携双柑斗酒，人问何之，曰：“往听黄
鹂声。”此俗耳，鍼砭诗肠。《鼓吹》

《世说》：“王东亭作宣武主簿，尝春月与石头兄弟乘马
出郊，时彦同游者连镳俱进，惟东亭一人常在前，觉
数十步，诸人莫之解。石头等既疲倦，俄而乘舆回，诸
人皆似从官，惟东亭奕奕在前。其悟捷如此。”

《梁书武帝本纪》：普通二年春，亲祠南郊。诏曰：“春司御
气，虔恭报祀，思随乾覆，布诸亭育。凡民有单老孤稚
不能自存，主者郡县咸加收养，赡给衣食，每令周足，
以终其身。”

《南史王僧孺传》：“武帝制春景明志诗五百字，敕沈约
以下词人同作，帝以僧孺为工。”

《古琴疏》：梁武帝赐张率玉琴一张，琴首金嵌“灌木春
莺”四字。

《烟花记》：“陈宫人喜于春林放柘弹。”

《洛阳伽蓝记》：“法云寺北有临淮王彧宅。彧性爱山林，
又重宾客，于春风扇扬，花树如锦，晨食南馆，夜游后
园，僚采成群，俊民满席，丝恫发响，羽觞流行，诗赋并
陈，清言乍起，莫不领其元奥，忘其偏吝焉。是以入彧
室者，谓登仙也。”

《妆楼记》：北齐卢士琛妻崔氏，有才学。春日以桃花和
雪与儿靧面，云：“取白雪与儿洗面，作光悦，取红花与
儿洗面，作妍华。”

《唐书唐临传》：“临为万泉丞，有轻囚久系，方春，农事兴，
临悉纵归，与之约，囚如期还。”

《阎立本传》：“太宗与侍臣泛舟春苑池，见异鸟容与波
上，悦之，诏坐者赋诗，而召立本侔状。”

《百官志》：“龙朔二年，改门下坊曰左春坊，以同姓为之。”
《地理志》：上元元年，剑南道成都府页生春酒，
袁州宜春郡宜春县宜春泉酒入贡。

《教坊记》：高宗晓声律，闻风叶鸟声，皆蹈以应节。尝晨
坐，闻莺声，命乐工白明达写之为“春莺啭。”

《唐书李适传》：“天子飨会游豫，惟宰相及学士得从。春
幸梨园，并渭水祓除，则赐细柳圈辟疠。”

《卓异记》：武后腊月将游上苑，遗诏曰：“明朝游上苑，火
速报春知，花须连夜发，莫待晓风吹。”

《清异录》：娄师德位贵而性通豁，尤善捧腹大笑，人谓
师德为“齿牙春色。”

《明皇实录》：“开元十七年，侍臣以下燕于春明门外宁
王宪之园池。帝御花萼楼，邀其回骑，更令坐饮递舞，
班赐有差。”

《通鉴》：“开元十八年，初令百官于春月旬休，选胜行乐，
自宰相至员外郎，凡十二筵，各赐钱五千缗。上或御
花萼楼，邀其归骑留饮，迭使起舞，尽欢而去。”

《唐书食货志》：开元二十五年，诏屯官叙功以丰凶为上下，镇戍地可耕者，人给十亩以供粮。方春屯官循
行谪作不时者。
《全芳备俎》：唐明皇时，有献牡丹者，贵妃匀面口脂，手
印于花上，诏于仙春馆栽，来岁花开，上有脂印红迹，
帝名为“一捻红。”

《琅嬛记》：凤毛金者，凤凰颈下有毛若绶，光明与金无
二式，而细软如丝，遇春必落，山下人拾取织为金锦，名
“凤毛金。”明皇时，宫中多以饰衣，夜中有光，惟贵妃所
赐最多。裁衣为帐，灿若白日。

《开元天宝遗事》：“长安侠少，每至春时，结朋联党，各置
矮马，饰以锦鞯金络，并辔于花树下往来，使仆从执
酒皿随之，遇好囿，则驻马而饮。”

长安春时，盛于游赏，园林树木无闲地。故学士苏颋
《应制》云：“飞埃结红雾，游盖飘青云。”帝览之，嘉赏焉，遂
以御花亲插颋之巾上，时人荣之。

开元末，明皇每至春时，旦暮宴于宫中，使嫔妃辈争
插艳花。帝亲捉粉蝶放之，随蝶所止幸之。后因杨妃
专宠，遂不复此戏也。

内庭嫔妃，每至春时，各于禁中结伴三人至五人，掷
金钱为戏，盖孤闷无所遣也。

杨国忠子弟，恃后族之贵，极于奢侈。每游春之际，以
大车结彩帛为楼，载女乐数十人，自私第声乐前引，
出游园苑中。长安豪民贵族皆效之。

杨国忠子弟，每春至之时，求名花异卉植于槛中，以
板为底，以木为轮，使人牵之自转。所至之处，槛在目
前，而便即欢赏，目之为“移春槛。”

长安贵家子弟，每至春时，游宴供帐于园圃中，随行
载以油幕，或遇阴雨，以幕覆之，尽欢而归。

长安士女，春时𩰚花戴插，以奇花多者为胜，皆用《千
金市》名花，植于庭苑中，以备春时之𩰚也。
长安进士郑愚、刘参、郭保衡、王冲、张道隐等十数辈，
不拘礼节，旁若无人。每春时，选妖妓三五人，乘小犊
车，诣名园曲沼，藉草裸形，去其巾帽，叫笑喧呼，自谓
之“颠饮。”

都人士女每至正月半后，各乘车跨马，供帐于园圃
或郊野，为《探春》之宴。

人谓宋璟为“有脚阳春”，言所至之处，如阳春煦物也。
遵生《八笺》：“开元人家春时移各花植槛中，下设轮脚，
挽以彩緪，所至牵以自随。”

天宝间，贵家园林纽红丝为绳，缀金铃于上，有鸟鹊
至，则掣铃以惊之。

《承平旧纂》：进士不第者，亲知供酒肉费，号“买春钱。”
《扬州事迹》：扬州太守圃中有杏花数十畷，每至烂开，
张大宴一株，令一娼倚其傍，立馆曰“争春。”

《醉仙图记》：“汝阳王琎取云梦石甃泛春渠以蓄酒，作
金银龟鱼浮其中，为酌酒具。”

《幽闲鼓吹》：苗帝师困于名场，一年似得复落第。春景
暄妍，策蹇驴出都门，贳酒一壶，藉草而坐，醺醉而寐。
久之既觉，有老父坐其旁，因揖叙，以馀杯饮。老父愧
谢曰：“郎君萦悒耻，宁要知前事耶？”苗曰：“某应举已久，
有一第分乎？”曰：“大有事，但更问。”苗曰：“某困于穷变，一
郡宁可及乎？”曰：“更向上。”曰：“廉察乎？”曰：“更向上。”苗公乘
酒猛问曰：“将相乎？”曰：“更向上。”苗公怒，全不信，因肆言
曰：“将相向上作天子乎？”老父曰：“天子真者即不得，假
者即得。”苗都以为怪诞，揖之而去。后果为将相。及德
宗昇遐，摄冢宰三日。〈按苗帝师即苗晋卿唐书本传德宗作元宗〉
《杜阳杂编》：“李辅国家藏凤首木，高一尺，雕刻鸾凤之
状，形似枯槁，毛羽脱落不甚尽。虽严凝之时，置诸高
堂大厦之中，而和煦之气如二三月，故列名为常春
木纵烈火焚之，终不焦黑焉。”

《唐书德宗本纪》：“大历十四年，罢剑南贡生。”《春酒
公主传》：“赵国庄懿公主下嫁魏博节度使田绪，德宗
幸望春亭临饯。”

《杜亚傅》：亚拜淮西节度使。方春，南民为竞渡戏，亚欲
轻驶，乃髹船底，使篙人衣油彩衣，没水不濡。

《玉尘集》：穆宗每宫中花开，则以重顶帐蒙蔽栏槛，置
惜春御史掌之，号曰“括春。”

陆龟蒙《诗序》：“阖闾城北有卖花翁，讨春之士往往造
焉。”

《唐书·地理志》：元和十五年，镇州常山郡贡春罗。
《何易于传》：易于为益昌令，县距州四十里。刺史崔朴
常乘春与宾属汎舟出益昌，旁索民挽繂，易于身引
舟。朴惊问状，易于曰：“方春，百姓耕且蚕，惟令不事，可
任其劳。”朴愧，与宾客疾驱去。

《桂苑丛谈》：咸通中，丞相姑臧公移镇淮海，於戏马亭
西连玉钩斜道，开辟池沼，构葺亭台，芳春九旬，都人
士女得以游观。初，公构池亭毕，未有名，因名“赏心。”
摭言进士，会宴曲江，卢彖请假不赴，乃雕幰载妓女，
微服游观，为团司所发。崔沆为主簿录事判云：“深搀
席帽，密映毡车。紫陌寻春，便隔同年之面；青云得路，
可知异日之心《云仙杂记》：曲江贵家游赏，则剪百花装成狮子相送。
遗狮子有小连环，欲送，则以蜀锦流苏牵之，唱曰：“春
光且莫去，留与醉人看。”

杨恂遇花时，就花下取蕊，粘缀于妇人衣上，微用蜜
蜡兼挼花浸酒，以快一时之意。

毛重教授于导江，春日主人宴之，赋《散语》曰：“虮肝之
奉何堪，龙首之攀可望。”主人曰：“吾劝以陆源鲭，赏以
柳绵肝。”

《曲江》“春游之家，以脂粉作红餤，竿上成双挑挂，夹杂
画带，前引车马。”

《蓬窗续录》：曲江宴唐进士会同年于此。豪客围户，争
以名花布道上。进士乘马，盛服鲜制，推同年俊少者
为探花使。白居易诗：“春风得意马蹄疾，一日看遍长
安花。”

《记事珠》：长安士女游春野步，遇名花则藉草而坐，解
裙四围遮绕如奕碁，谓之“裙幄。”

《云仙杂记》：“郭元申家贫无食，春月携儿挑野蔬，一日
有馀，三日不出。”

《清异录》：“五位缾，自同光至开运盛行，以银铜为之，高
三尺，围八九寸，上下直如筒样，安嵌盖。其口有微洼
处，可以倾酒。春日郊行，家家用之。”

刘𬬮在国，春深令宫人𩰚花，凌晨开后苑，各任采择。
少顷，敕还宫，锁花门，膳讫普集，角胜负于殿中。宦士
抱关，宫人出入，皆搜怀袖，置楼罗历，以验姓名。法制
甚严，时号“花禁。”负者献耍金耍银买燕。

闽昶春馀宴后苑，飞红满空，昶曰：“《弥陀经》云‘雨天曼
陀罗华’。此景近似。今日观化工之雨天三昧，宜召六
宫，设三昧燕。”

李后主每春盛时，梁栋、窗壁、柱栱、阶砌并作隔筒，密
插杂花，榜曰“锦洞天。”

江南后主同气宜春王从谦，常春日与妃侍游宫中
后圃，妃侍睹桃花烂开，意欲折而条高，小黄门取彩
梯献，时从谦王乘骏马击球，乃引鞚至花底，痛采芳
菲，顾谓嫔妾曰：“吾之绿耳梯何如？”

《图画见闻志》：“卫贤事李后主，为内供奉，工画人物，台
阁有《春江钓叟图》，上有李后主《渔父词》：‘一棹春风一
叶舟，一纶茧缕一轻钩。花满渚，酒盈瓯，万顷波中得
自由’。”

《东坡集》：吴越王妃每岁春必归临安，王遗书曰：“陌上
花开，可缓缓归矣。”吴人用其语为歌。

《清异录》：周季年，东汉国雪大盛，唱曰：“生怕赤真人，都
来一夜春。”后大宋受命。

《顾渚山记》：“顾渚有鸟，如鸲鹆而小，苍黄色，至正月二
月作声曰春起也。”三月四月作声曰“春去也。”采茶人
呼为“报春鸟。”

《长编》：刁约作“藏春坞，日游其中。”

《辽史圣宗本纪》：“统和五年，幸长春宫，赏花钓鱼，以牡
丹遍赐近臣，欢宴累日。”

《营卫志》：“鸭子河泺，皇帝正月上旬起牙帐，约六十日
方至。天鹅未至，卓帐冰上，凿冰取鱼，冰泮乃纵鹰鹘
捕鹅雁，晨出暮归，从事弋猎。鸭子河泺，东西二十里，
南北三十里，在长春州东北三十五里，四面皆沙埚，
多榆柳杏林。皇帝每至，侍御皆服墨绿色衣，各备连
锤一柄、鹰食一器、刺鹅锥一枚于泺周围相去各五”
七步排立。皇帝冠巾衣时服，系玉束带于上，风望之
有鹅之处，举旗探骑驰报，远泊鸣鼓，鹅惊腾起，左右
围骑皆举帜麾之。五坊擎进海东青鹘，拜授皇帝放
之。鹘擒鹅坠，势力不加，排立近者，举锥刺鹅，取脑以
饲鹘。救鹘人例赏银绢。皇帝得头鹅荐庙，群臣各献
酒果举乐，更相酬酢致贺，语皆插鹅毛于首以为乐。
赐从人酒，遍散其毛，弋猎网钓，春尽乃还。

《画墁录》：建隆初春，宴方就次，雨大作，乐舞失容，上色
愠。范质乃言曰：“今岁二麦必倍收。”上喜动色，命满泛，
入夜方罢，莫不沾醉。

《宋史符彦卿传》：“彦卿性不饮酒，颇谦恭下士，对宾客
终日谈笑，不及世务，不伐战功。居洛阳七八年，每春
月，乘小驷从家僮一二游僧寺名园，优游自适。”
《清异录》：比丘无染游庐山，春雨路滑，忽仆石上，由是
洞见本原，士大夫称为“泥融觉。”

《玉海》：宝元元年，改万春阁为延春阁，在禁中，北临后
苑，游幸之所也。

宝元二年，诏侍读学士李淑就资善堂删整《三朝宝
训》，以备来春进读。

《伊洛渊源录》：朱光庭见程明道于汝州，语人曰：“在春
风中坐了一月。”

《懒真子录》：“邵康节先生以春天温时，乘安车游于诸
公家。诸公欲其来，各置安乐窝一所。先生至其家，无
老少妇女良贱，咸迓于门，迎入窝，争前问劳。”

《温公诗话》：先朝春月，多召两府、两制、三馆于后苑赏
花、钓鱼、赋诗。嘉祐末，仁宗复修故事，群臣和御制诗。
是日微阴寒，韩魏公时为首相，诗卒章云：“轻云阁雨迎天仗，寒色留春入寿杯。二十年前曾侍宴，台司今
日喜重陪。”

《名胜志》：永新县治内有春风亭，宋时元绛为令所建，
作诗云：“三年到此别无功，种得桃花满县红。此日不
能收拾去，一时分付与春风。”

《道山清话》：哲宗御讲筵，手折一柏枝玩。程颐为讲官，
奏曰：“方春万物发生之时，不可非时毁折。”哲宗亟掷
于地。

《曲洧旧闻》：范蜀公居许，作长啸堂，前有荼蘼架。春时
宴客，花落酒杯中，饮以大白，举坐无遗，谓之“飞英会。”
《冷斋夜话》：崇宁元年元日，司马温公粥罢昏睡，梦中
忽作一诗，既觉辄能记之，曰：“无赖东风试怒号，共乘
一叶傲惊涛。不知两岸人皆愕，但觉中流笑语高。”三
月七日，偶与莹中济湘江，是日大风，当断渡，而莹中
必欲宿道林，小舟掀舞向浪中，两岸聚观胆落，而莹
中笑声愈高。予䌷绎梦中诗，以语莹中，莹中云：“此段
公案，三十年后大行丛林也。”

《渔隐丛话》：“蔡繁卿守扬州，春时作万花会，用花十馀
万枝。”

《洛阳名园记》：“门下侍郎安公买于尹氏，其大亭有丛
春亭，高亭有先春亭。”

《闻见前录》：“洛中风俗尚名教，虽公卿家不敢事形势，
人随贫富自乐于货利，不急也。岁正月梅已花，二月
桃李杂花盛，三月牡丹开，于花盛处作园囿，四方伎
艺举集，都人士女载酒争出，择园林胜地，上下池台
间，引满歌呼，不复问其主人。抵暮游花市，以筠笼卖
花，虽贫者亦戴花饮酒相乐。”

《侯鲭录》：东坡在昌化，尝负大瓢行歌田亩间。馌妇年
七十云：“内翰昔日冨贵一场春梦。”坡然之。里人呼此
妇为春梦婆。

《玉照新志》：“绍兴乙卯，张安国为右史，明清与仲信兄
郑举善、郭世祯、李大正、李泳多馆于安国家。春日，诸
友同游西湖，至普安寺，于窗户间得玉钗半股，青蚨
半文，想是游人欢洽所分授，偶遗之者，各赋诗以纪
其事，归录似安国云：‘我当为诸公考校之’。明清云：‘凄
凉宝钿初分际，愁绝清光欲破时’。安国云：‘仲言宜在
第一’”，俯仰今十年矣。

《乾淳岁时记》：“禁中赏花非一，先期后苑及修内司分
任排办。凡诸苑亭榭花木，妆点一新。锦帘绡幕、飞梭、
绣球以至茵褥，设放器玩、盆窠、珍禽异物，各务奇丽。
起白梅堂、赏梅、芳春堂、赏杏花、桃源观桃、粲锦堂、金
林檎、照妆亭、海棠、兰亭修禊至于锺美堂，大花为极
盛。堂前三面，皆以花石为台，各植名品。台后分植玉”
兰绣球数百株，俨如镂玉屏。堂内左右各列三层雕
花彩槛，护以彩色牡丹画衣。间列碾玉、水晶、金壶，及
大食、玻璃、官窑等瓶，各簪奇品，如姚魏御衣黄、照殿
红之类几千朵。至于梁栋窗户间，亦以湘筒贮花，鳞
次簇插，何翅万朵。自中殿妃嫔以至内官，赏赐有差。
下至伶官、乐部应奉人等，亦霑恩赐，谓之“随花赏。”至
暮春则《稽古会瀛堂、赏琼花》、静侣亭、《紫笑》净香亭、《采
兰挑笋》，则春事已在绿阴芳草间矣。

蒋苑使有小圃，不满二亩，而花木匼匝，亭榭奇巧。春
时悉以所有书画玩器，罗列满前。闹竿花篮之类，悉
皆缕丝金玉为之。且立标竿射垛及秋千、梭门、𩰚鸡、
蹴踘诸戏事，以娱游客。衣冠士女至者，招邀杯酒，往
往禁烟乃已，谓之“放春。”

《白獭髓》：开禧初，权臣将用事之日，以所赐南园新城
会诸朝士，席间分题，各赋春景，以都城外土物为题。
时一朝士姓俞在座，分得《游春黄浪》诗。〈都城春间湖边则以泥制
黄土偶谓之土宜〉俞即赋曰：“两脚稍空欲弄春，一人头上又
安人。不知终入儿童手，筋骨翻为陌上尘。”薄有所讥，
继出知苕霅，后嘉定戊辰边警之变，果然。〈游春黄胖起于金门
地有杏花园游人取其黄土戏捏为人形尔〉

《岳阳风土记》：春社后遇好天色，往往相继上山，中州
人所谓“拜扫”也，至寒食而止。

《湖湘故事》：湖南马氏作会春园开宴，有数联为当时
所称，云：“珠玑影冷偏粘草，兰麝香浓却损花。山色远
堆螺黛雨，草梢春戛麝香风。”

《元史丘处机传》：“处机，登州栖霞人，自号长春子，年十
九为全真。”

元氏《掖庭记》：程一宁未得幸时，尝于春夜登翠鸾楼，
倚阑弄玉龙之笛，吹一词云：“兰径香销玉辇踪，梨花
不忍负春风。绿窗深锁无人见，自碾朱砂养守宫。”帝
忽于月下闻之，问宫人曰：“此何人吹也？”有知者对曰：
“程才人所吹。”帝虽知之，未召也。及后夜帝复游此，又
闻歌一词曰：“牙床锦被绣芙蓉，金鸭香销宝帐重，竹
叶羊车来别院，何人空听景阳钟。”又继一词曰：“淡月
轻寒透碧纱，窗屏睡梦听啼鸦。春风不管愁深浅，日
日开门扫落花。”又吹《惜春》词一曲曰：“春光欲去疾如
梭，冷落长门苔藓多。懒上妆台脂盖蠹，承恩难比雪
儿歌。”歌中音语咽塞，情极悲怆。帝因谓宫人曰：“闻之使人能不凄怆。深宫中有人愁恨如此，谁得而知？盖
不遇者亦众矣。”遂乘金根车至其所。宁见龙炬簇拥，
遂趋出叩头俯伏。帝亲以手扶之曰：“卿非玉笛中自
道其意，朕安得至此。忧怀中遣，况无地，是以来接其
思耳。”携手至柏香堂，命宝光天禄厨设开颜宴，进兔
丝之膳，翠涛之酒，云仙乐部坊奏《鸿韶乐》，列朱戚之
舞，《鸣睢》之曲。笑谓宁曰：“今夕之夕，情圆气聚，然玉笛
卿之三青也，可封为圆聚侯。”自是宠爱日隆，改楼为
奉御楼，堂为天怡堂。

《续文献通考》：“洪武二十四年，罢造龙团，惟采茶芽以
进。其品有四：曰探春，曰先春，次春紫笋。”

《已疟编》：“三山门外乐民楼”，以春时赐民花酒钱传杯
浪盏得名。

《礼记·乡饮酒义》：“东方者春，春之为言蠢也，产万物者
圣也。”

《公羊传》：“春者何？岁之始也。”〈注〉系元年，在“王正月”之上，
知岁之始也。春者，天地开辟之端，养生之首，法象所
出，四时本名也。

《春秋元命苞》：“春者，神明推移，精华结纽。”〈注〉“神明”，犹阴
阳也。相推使物精华结成。纽，结，要也。

《春秋文耀钩》：“春致其时，华实乃荣。”

古《三坟》，《物象春》，春主发生，物之象也。

《素问·风论篇》：以春甲乙伤于风者，为肝风。

《四时刺逆从论篇》：“春者，天气始开，地气始泄，冻解冰
释，水行经通，故人气在脉。”

《老子异俗篇》：“众人熙熙，若享太牢，如登春台。”

《管子五行篇》：“黄帝得奢龙而辩于东方，故使为土师。
春者，土师也。”〈注〉《土师》，即司空也。

《戒篇》：“先王之游也，春出，原农事之不本者，谓之游。”
《师旷占》：“春雷初起，其音格格。霹雳者，所谓雄雷，旱气
也。其鸣依依，音不大霹雳者，谓之雌雷，水气也。
春辰巳日雨，蝗虫食禾稼。”

《子华子执中篇》：“元武沍阴，不能尽其所以为寒也，必
随之以敷荣之气而为春。”

《文子精诚》篇：“政失于春，岁星盈缩，春政不失，禾黍滋。”
《庄子逍遥游》篇：“楚之南有冥灵者，以五百岁为春，五
百岁为秋；上古有大椿者，以八千岁为春，八千岁为
秋。而彭祖乃今以久特闻，众人匹之，不亦悲乎！”
《庚桑楚》篇：“春气发而百草生，正得秋而万宝成。”夫春
与秋，岂无得而然哉？天道已行矣。

《外物篇》：“春雨日时，草木怒生，铫鎒于是乎始修。草木
之到植者过半，而不知其然。”

《鹖冠子》“斗柄指东，天下皆春。”

《楚辞》：“目极千里兮伤春心。”〈又〉王孙游兮不归，春草生
兮萋萋。〈又〉青春受谢白日昭，春气奋发万物遽。
《吕氏春秋首时》篇：“后稷之种必待春，故人虽智而不
遇时无功。”

《义赏》篇：“春风至则草木产。”

《离俗》“览春之德风，风不信，其华不盛，华不盛则果实
不生。”

《开春》篇：“开春始雷，则蛰虫动矣，时雨降则草木育矣。”
《任地》篇：“冬至后五旬七日，菖蒲生，乃耕。菖者，百草之
先生者也，于是始耕。”

《汉书郊祀志》：“古天子尝以春解祠，祠黄帝，用一枭破
镜。”〈注〉黄帝，五帝之首也，岁之始也。枭，鸟名食母。《破镜》，
兽名食父。黄帝欲绝其类，使百吏祠皆用之。解祠者，
谓祠祭以解罪求福。

《董仲舒传》：“正次王，王次春，春者，天之所为也。”

《魏相传》：“东方之神，太皞秉震，执规以司春。”

《贾谊新书》：“悬弧之礼义，东方之弧以梧。梧者，东方之
草，春木也。”

《晁错新书》：“帝王之道，包之如海，养之如春。”

《淮南子俶真训》：“冻者假兼衣于春。”

《时则训》春为规，规者所以员万物也，规之为度也，转
而不复，员而不垸，优而不纵，广大以宽，感动有理，发
通有纪，优优简简，百怨不起，规度不失，生气乃理
本经训。距日冬至，四十六日。天含和而未降，地怀气
而未扬，阴阳储与，呼吸浸潭，包裹风俗，斟酌万殊，旁
薄众宜，以相呕咐，酝酿而成育群生。

《缪称》训，“春女思，秋士悲”，知物化矣。

《春秋繁露考功名》篇：“圣人之为天下兴利也，其犹春
气之生草也。”

《官制象天》篇：“春者，少阳之选也。”

《五行之义》篇：“木居东方而主春。”

《天辩在人篇》：“少阳因木而起，助春之生也春爱志也。”

人无春气，何以博爱而容众？天无喜气，亦何以暖而
春生育？

《阳尊阴卑》篇。“人生而天。而取化于天。喜气取诸春。”
《阴阳出入上下》篇。“春出阳而入阴。”

《治水五行篇》日：“冬至七十二日，木用事，其气燥浊而
青，行柔惠，诞群禁。”

《祭义篇》：“春上豆实。”豆实，韭也，春之始所生也。始生故
曰“祠”，善其可也。

《威德所生》篇：“春者，天之和也。”

《如天之为篇》：“圣人春修仁而求善。”方求善之时，见恶
而不释，

《神异经》：“东方外裔有建春山，其上多柑。”

《风角书》，“春甲寅日，风高去地三四丈，鸣条。”以上常从
申上来，为大赦，期六十日应。

《汉宫殿疏》：“洛阳有万春之门。”

《盐铁论》：“天道好生恶杀，好赏恶罚，故使阳居于实而
宣德施，阴藏于虚而为阳佐辅。阳刚阴柔，季不能加
孟，此天贱冬而贵春，申阳而屈阴，故王者南面以临
天下，背阴而向阳，前德而后刑也。”

《说苑》：管仲曰：“吾不能以春风风人，吾穷必矣。”

主春者，“张昏而中，可以种谷。”

《氾胜之书》：“栽树正月为上时，二月为中时，三月为下
时。然枣鸡口，槐兔目，桑虾蟆眼，榆负瘤散，其馀杂木，
鼠耳虻趋各其时。”凡种栽并插，皆用此等形象。
《后汉书百官志》：“郡国常以春行所主县，劝民农桑，振
救乏绝。”

《舆服志》注：“车必有鸾，而春独鸾路者，鸾类凤而色青，
故以名春路也。”

皂衣群吏，春服青帻，立夏乃止。助微顺气，尊其方也。
《郎𫖮传》：“方春东作，布德之元，阳气开发，养导万物。王
者因天视听，奉顺时气，宜务从宽柔，遵其行令。”
《白虎通》：天子所以亲射何？助阳气达万物也。春气微
弱，恐物有窒塞，不能自达者。夫射自内发外，贯坚入
刚，象物之生，故以射达之也。

“嫁娶以春何？”春者，天地交通，万物始生，阴阳交接之
时也。

《论衡》：“东方主春，春主生物，故祭岁星，求春之福也。四
时皆有力于物，独求春者，重本尊始也。”

《释名》“春曰苍天”，阳气始发，色苍苍也，春蠢也，动而生
也。

《三辅黄图》“骀荡宫，春时景物骀荡满宫中也。”

《申鉴》物不能为春，故候天春而生。人则不然，存吾春
而已矣。〈注〉《存吾春》，谓顺养其生气。

《金匮》春三月，斗星为天关。

《博物志》：“远方诸山蜜蜡处，以木为器，中间小孔，以蜜
蜡涂器内外令遍。春月蜂将生育时，捕取三两头著
器中。蜂飞去，寻将伴来，经日渐益，遂持器归。”

陆机《要览》九：花树生南岳，虽经雪凝寒，花心开便落，
时人谓之“应春花。”

《抱朴子·仙药篇》：“云母有五色并具，而多青者，名云英，
宜以春服之。”

《拾遗记》：“春皇者，伏羲之别号，以木德称王，故曰春皇。”
《括地志》：“秦宜春宫在雍州万年县西南三十里，宜春
苑在宫之东，杜之南。”

《广志》：“蜀地有春日瓜，细小小瓣宜藏。正月种，三月熟。”
《纂要》：“一日之计在一晨，一年之计在一春。”

《述异记》：“会稽山夏禹庙中有梅梁，忽一春而生枝叶。”
刘勰《新论履信》篇：“春之德风，风不信则花萼不茂，花
萼不茂则发生之德废。”

《益州记》：“南阴平乡东有浮中山，每芳春，游人登赏，谓
之迎春。”

《三礼义宗》：五行之官也。“木正曰勾。芒”者，物始生皆勾
屈而芒角，因用为官名也。

东岳所以谓之岱者，代谢之义。阳春用事，除故生新，
万物更相生代之道，故岱为名也。

《齐民要术》崔寔曰：“二三月可种苴麻。”

种桑法：每亩以黍、椹子各三升合种之。黍、桑当俱生
锄之，桑令稀疏调适，黍熟获之。桑生正与黍高平，因
以利镰摩地刈之，曝令燥，后有风调，放火烧之，桑至
春生，一亩可食三箔蚕。

作糟酢法：“用春糟以水和粥破块，经三日，压取清水
汁两石许，著热粟米饭四斗投之，盆覆密泥，二七日
酢熟，美酽。”

《颜氏家训》：“夫学者犹种树也。春观其华，秋取其实。讲
说文章，春之华也。修身利行，秋之实也。”

《唐书·地理志》：“同州朝邑县有长春宫。”

京兆万年县有南望春宫，临浐水西岸有北望春宫。
《姚南仲传》：“王者必据高明，烛幽隐，先皇所以因龙首
而建望春也。”

《唐六典》：“两仪殿之左曰献春门，两仪殿之东曰万春殿，乾元殿之左曰春晖门。”

《西都杂记》：“南北望春亭在禁苑东南高原之上。”
《食疗本草》：“粳米赤者，粒大而香，新熟者动气，经年亦
发病。惟江南人多收火稻贮仓，烧去毛，至春舂米食
之，即不发病，宜人温中益气，补下元也。”

《本草拾遗》：“麻子，早春种为春麻子，小而有毒。晚春种
为秋麻子，入药最佳，压油可以油物。”

蜜蜡所著，皆绝岩石壁，非攀缘所及。惟于山顶以篮
舆悬下，遂得釆取。蜂去，馀蜡在石。有鸟如雀，群来啄
之殆尽，名曰“灵雀。”至春，蜂归如旧。人亦占护其处，谓
之《蜜塞》。

《曲江春宴录》：虞松方《春招客》云：“握月担风，且留后日；
吞花卧酒，不可过时。”

索隐王者行春令，布德泽被天下，则上应灵威仰之
帝，而天门为之开，以发德化。天门即左右角间也。
《茶经》“茗春采谓之苦茶。”

《元和郡县志》：“天姥山石壁上有刊字，科斗形，高不可
识。春月，樵者闻箫鼓笳吹声聒耳。”

《种树书》：松必用春后社前带土栽培，百株百活。
桃树遇春以刀疏斫之，则穰出而不蛀。

《国史补》：“凡进士籍而入选，谓之春闱。”

《酉阳杂俎》：“熊胆春在首。”

《金銮密记》：“翰林有龙口渠，通内苑，大雨之后，必飘诸
花蕊，经山而出，有百种香色，名不可尽。春月尤妙。”
《岭表录异》：“新龙等州山田，拣荒平处，以锄锹开为町
畽，伺春雨，丘中贮水，即先买鲩鱼子，散于田内。一二
年后，鱼儿长大，食草根并既尽为熟田，又收鱼利，乃
种稻，且无稗草，齐民之上术也。”

媚草，鹤子草也。蔓生，色浅紫，叶形如飞鹤。春月生双
虫食其叶。越女收养，虫老脱为蝶带之，号“媚蝶。”
《云仙杂记》：蚕退之后，多为干腊货之。开元中春末，两
市多白眼蜂如山，市人以此卜丝帛之丰歉。

《啸旨》流云，古之善啸者，听韩娥之声而写之也。沉浮
起伏，若游龙戏春泉，直上万仞，声遏流云，故曰“流云。”
当林塘春照，暖日和风，特宜为之。

《开宝本草》：“胡桃春月斫皮汁，沐头至黑。”

《寰宇记》：“美农台在汉中府城东。后汉桓宣为汉中守，
春月尝登此台以劝农，故曰美农台。”

《番禺杂记》：“木棉先花后叶，紫赤色，大如碗。二三月间
花既谢，蕊为棉，有壳，盛之，人绩为衣裳。”

《茅亭客话》：“蜀有蚕市，每年正月至三月，州城及属县
循环一十五处。耆旧相传，古蚕丛氏为蜀主，民无定
居，随蚕丛所在致市居，此其遗俗也。”

《湖湘故事》：“罗汉绦后洞有草，蔓结如带，长丈馀，附木
而生，相传谓之罗汉绦。”毕田诗云：“五百移栖绝洞深，
空留辙迹杳难寻。绿丝绦带何人施，长到春来挂满
林。”

《墨客挥犀》：退之有诗赠同游者：“唤起窗全曙，催归日
未西。无心花里鸟，更与尽情啼。”鲁直曰：“余儿时每哦
此诗，而了不解其意。自出陕右，吾年五十八矣。时春
晚，偶忆此诗，方悟‘唤起’”、“‘催归’，二禽名也。名不虚设，人
故不觉耳。古人于小诗用意精深如此，况其大者乎？”
盖其学问渊源，有五石六鹢之旨。“催归”，子规也；“唤起”，
声如络纬，圆转清亮，偏于春晚鸣，江南谓之“春唤。”
《益部方物略记》：“护花鸟，青城、峨嵋间往往有之，至春
则啼，其音若云。无偷花果。”髣髴人言：
楠，蜀地最宜者。生童童若幢盖然，枝叶不相碍。树甚
端伟，叶经岁不雕，至春陈新相换，有花实似母丁香
云。

娑罗花，生峨嵋山中，类枇杷。数葩合房，春开，叶在表，
花在中。或言“根不可移，故俗人不得为玩。”

《石鳖》鱼“状似。”䰲而小，上春时出石间，庖人取为奇
味。

《洛阳牡丹记》：洛人家家有花而少大树者，盖其不接
则不佳。春初时，洛人于寿安山中斲小栽子卖，城中
谓之“山篦子。”

姚黄一接头，直钱五千。秋时立券买之，至春见花，乃
归其直。

“花之木去地五七寸许，截之乃接，以泥封裹，用软土
拥之，以蒻叶作庵子罩之，不令见风日，唯南向留一
小户以达气，至春乃去其覆”，此接花之法也。
《芍药谱》，扬之人无贵贱，皆喜戴花开明桥之间，方春
之月，拂旦有花市焉。

《宋会要》：“西京大内后苑有长春殿。”

《桐谱》：“植桐者一无爪爬，二无振摇，至春则荣茂，而木
又易于杰干，其新茎可抽五、六尺者迨又至春则根
行而蔓，其发乃尤愈于初春时也。”

《程子语录》：“春观万物，皆有春意。”尧夫有诗云：“拍拍满
怀都是春。”

《皇极经世观物内篇》：“春为生物之府。”

《温公诗话》：寇莱公诗，才思融远，尝为《江南春》云：“波渺渺，柳依依，孤村芳草远，斜日杏花飞，江南春尽离肠
断，𬞟满汀洲人未归。”为人脍炙。

《云笈七签》：“治肝当用嘘，嘘为泻，吸为补。夫肝者，震之
气，木之精，其色青，其象如悬匏。肝主魂，其神如龙，化
为二玉女玉童，各长七寸，出入干肝脏。肝者，春之用
事，常以正月、二月、三月寅时，东向平坐，叩齿三通，闭
气九息，吸震宫之青气三吞之，以享青帝之祀，以致
二童之馔。木精乘王，则肝欢寡忧。”

《埤雅》：“鲔鱼，岫居，至春始出，而浮阳北入河，西上龙门，
入漆沮，见日而目眩。”

熊罴富脂，至春膘痒，即登高木自坠，谓之扑膘。
苏轼《浣溪沙序》：“予家近酿酒，名曰万家春。”

《东坡诗话》：韩退之诗：“且可勤买抛青春。”《国史补》云：“酒
有郢之富春，乌程之箬下春，荥阳之土窟春，富平之
石冻春，剑南之烧春。”杜子美亦云：“闻道云安麹米春，
才倾一盏便醺人。”近世裴铏作传奇，记裴航事，亦有
酒，名“松醪春”，乃知唐人名酒多以春，则“抛青春”亦必
酒名也。

东坡《志林》：“余来黄州，闻光黄人二三月皆群聚讴歌，
其词固不可解，而其音亦不中律吕，但宛转其声，高
下往返如鸡唱尔，与朝堂中所闻鸡人传漏，微有所
似，但极鄙野尔。”

《遁斋闲览》：河朔春时多大风，飞尘撼木，数日一作“二
三日”方止。以访左右，对曰：“不得是风，且无年，名曰吹
花擘柳风。”草木百谷皆藉之。

崭州黄梅山有鸩，巢于山岩大木中，状类训狐，声如
击腰鼓。每春生子能飞，乃送出山，唯二雌雄独留。
《石林诗话》：欧阳文忠公记梅圣俞河豚诗：“‘春洲生荻
芽，春岸飞杨花’。破题两句，已道尽河豚好处”，谓河豚
出于暮春，食柳絮而肥，殆不然。今浙人食河豚，始于
上元前，常州江阴最先得，方出时，一尾直千钱，然不
多得。二月后日益多。一尾才百钱耳。柳絮时人已不
食。谓之“斑子。”或言其腹中生虫。故恶之。

《避暑录话》：浙东土人率以陂塘养鱼，乘春鱼初生时，
取种于江外，长不过半寸，以木桶置水中，细切草为
食，如食蚕，谓之“鱼苗”，一夫可致数千枚，投于陂塘，不
三年长可盈尺。

《橘录》：“洞庭柑，皮细而味美，熟最早，藏之。至来岁之春，
其色如丹，乡人谓其种自洞庭山来，故以得名。
涷橘，其颗如常橘之半，著子甚繁。春二三月始采之，
亦可爱。”

塌橘，“壮大而褊，其南枝之向阳者，外绿而心甚红，经
春味极甘美，瓣大而多液，其种不常有，特橘之次也。”
天彭《牡丹记》：“牡丹花品著者，有洛阳春、绍兴春、政和
春、探春球。”

“绍兴春”者，祥云子花也。色淡泞而花尤富，大者径尺，
绍兴中始传。

花之旧栽者曰“祖花”，其新接头有一春两春者，花少
而富。至三春则花稍多，及成树，花虽益繁，而花叶减
矣。

《乐府诗集》《春江花月夜》，陈后主所作张子容《春江花
月夜曲》：“林花发岸口，气色动江新。此夜江中月，流光
花上春。分明石潭里，宜照浣纱人。”唐郭元振曰：“《春江
巴女》曲也。”

《卧游录》：秦观简邵彦瞻曰：“春色遂尔蔼然，草木鱼鸟
各有佳意。广陵多登临之美，临风把盏，所得故应不
赀。”

《锦绣万花谷》：韩子苍守黄州，取“春江绿涨葡萄醅”以
名新酿酒，有诗云：“葡萄酒用春江水，压倒云安麹米
春。”

《挥麈前录》：高昌佛寺五十馀区，皆唐朝赐额。居民春
月多游遨，乐于其间，游者马上持弓矢射诸物，谓之
“禳灾。”

《会稽志》：“春蚕多四眠，馀蚕皆三眠。越人谓蚕眠为幼，
谓之幼一幼二幼，三幼大。”

春波桥在会稽县东南五里。贺知章诗云：“离别家乡
岁月多，近来人事半消磨。惟有门前鉴湖水，春风不
改旧时波。”故取此名桥。

《玉海》：“宜春观在鄠县，武帝造。”

隋有“和春殿。”

唐有“望春门。”

《癸辛杂识》：“春花已半开者，用刀剪下即插之萝卜上，
却以花盆用土种之，时时灌溉，异时花过，则根已生
矣。既不伤生意，又可得种，亦奇法。”

赵春谷梅亭曰：“东风第一。”贾秋壑梅亭曰：“第一春。”
《蠡海集》：气候类春之气，自下而升，故春色先于旷野。
庶物类春之花，至残而飘零，得敷畅之气焉。

山家清供。杨诚斋诗云：“瓮澄雪水酿春寒，蜜点梅花
带露飧。句里略无烟火气，更教独上少陵坛。”剥白梅
少许浸雪水，梅花温酿之，露一宿取去，蜜渍之，可荐
酒，较之敲雪煎茶，风味不殊也春采笋蕨之嫩者，以汤瀹之，取鱼虾同切作块子，用
汤泡滚，蒸入熟油、酱研、胡椒拌和，以粉皮乘覆，各合
于二盏内蒸熟，名山《海兜》，或名《笋蕨羹》。许梅屋棐云：
“趁得山家笋蕨春，借厨烹煮自炊薪。倩谁分我杯羹
去，寄与中朝食肉人。”

《北苑茶录》：“凡茶芽数品，最上曰小芽”，如雀舌鹰爪，以
其劲直纤挺，故号“芽茶，早春极少。”

《笋谱》：“凡植竹，正月、二月引根，鞭必西南而行，负阴就
阳也。”

笋出温处，如苦竹，长节而薄，可作屋椽，笋则春生
可食。

旋味笋一名苦蒲笋。福州南一日程多生苦竹，春则
生笋。乡人煮食，甚苦而且涩。及停久，则味还可食。故
曰“旋味笋。”

《玉蕊辨证》：“江南野中有小白花，高数尺，春开极香，土
人呼名玚花。玚，玉名，取其白也。”

《采兰杂志》：“蛱蝶一名春驹。”

《武林旧事》：诸色酒名：“思堂春、皇都春、留都春、十洲春、
海岳春、蓬莱春、锦波春、浮玉春、秦淮春、丰和春、縠溪
春、万象皆春。”

《金史舆服志》：“金人从春水之服，则有鹘捕鹅、杂花卉
之饰。”

《元史·祭祀志》：“荐新鲔，野彘，孟春用之。雁、天鹅，仲春用
之。葑、韭、鸭、鸡卵，季春用之。”

《澄怀录》《东皋杂录》：江南自春至初夏，有二十四番风
信。《吕氏春秋》：“春之德风，风不信则花不成。”

《谈撰》“卉木皆感于春气而后发生者，以木旺寅卯然
也。”

《便民图纂》：“春间取梅核埋粪地，待长二、三尺许，移栽
其树，接桃则实脆。”

种桃于暖处为坑，春间以核埋之，蒂子向上，尖头向
下，长二三寸许，和土移种。

种杏春初种于肥地，候长成小树，来春和土移栽以
生子，树枝接之，则实茂。

《农桑通诀》：“凡垦辟荒地，春曰燎荒。”〈注〉如平原草莱深
者，至春烧荒，趁地气通润，草芽欲发，根荄柔脆，易为
开垦。

《学圃杂疏》：“茭白以秋生，吴中一种春生，曰吕公茭”，以
非时为美，初出时煮食甜软。

《熙朝乐事》，春日妇女喜为𩰚草之戏，黄子常《绮罗香》
词云：“绡帕藏春，罗裙点露，相约莺花丛里。翠袖拈芳，
香沁笋芽纤指，偷摘遍，绿迳烟霏，悄攀下画阑红紫。
扫花阶褥展芙蓉，瑶台十二峰仙子。芳园清昼乍永，
亭上吟吟笑语，妒秾夸丽，夺取筹多，嬴得玉珰瑜珥。
凝素靥，香粉添娇，映黛眉淡黄生喜。绾胸带，空系宜”
男。情郎归也未，

《清闲供》：“春时晨起，点梅花汤，课奚奴洒扫护阶苔，取
荼蘼露浣手，薰玉蕤香，读赤文绿字书。晌午，采笋蕨，
供胡麻，汲泉试新茗。午后，乘款段马，执剪水鞭，携斗
酒双柑，往听黄鹂。日晡坐柳风前，裂五色笺，集锦囊
佳句。薄暮绕径灌花种鱼。”

《缾史》月表：“春花小友，茨菰蓝绵。”

《海槎馀录》：佛桑花枝叶类江南槿树，花类中州芍药，
而轻柔过之。开时当二、三月之间，色婀娜可爱。
《海味索隐》：石𧉧，土名龟脚，又名佛手蚶，皆以象形立
名。其肉端有两黑爪，至春月散开如葩。故郭璞《江赋》
云“石蜐应节而扬葩”是也。
书肆说铃花信风，与寒食雨前后稍异。寒食雨自冬
至起至清明前一日，合七气得三个月，零十五日花
信风自小寒起至“谷雨”，合八气，得四个月。每气管十
五日，每五日一候，计八气分得二十四候，每候以一
花之风信应之。

《田家五行》，谚云：“春风踏脚报，言易转方，如人传报不
停脚也。”一云：既吹一日南风，必还一日北风。报答也。
二说俱应。

凡春宜和而反寒，必多雨。谚云：“春寒多雨水。”

《田家杂占》：“春甲子雨，主夏旱六十日。”

春，甲申，雨，主米暴贵。

《茆荡内》春初雨菌生，俗呼为“雷蕈。”多则主旱，无则主
水。

《农家馀话》：“凡产茶之地，山南和暖，得春气而先发，故
芽嫩味全厚。生山北阴寒，至春深始萌，叶厚而拳跼，
气味不全，如海南产香之地相似也。”

《农政全书》：“种竹正月一日、二月二日、三月三日皆可
种，无不活者。如要不间年出笋，用正月一日，二月二
日。”

《二三月》芹作英，时可作菹。

《遵生八笺》：“花落为褥，翠草成裀，醉眠春日，其乐不浅。”
《本草》凡采根物，多以春月采者，谓春初津润始萌，未
冲枝叶，势力淳浓也。

春月移栽各树，宜上半月前，则茂而结实。移栽松、柏槐、柳、桑、柘、橙、橘各色树皆可。

《本草纲目》：“青蒿得春最早，人摘以为蔬，根赤叶香。
龙涎出西南海中，是春间群龙所吐，涎沫浮出，番人
采得货之，每两千钱。”

茶有野生种，生种者用子，其子大如指，顶正圆黑色。
二月下种，一坎须百颗乃生一株，盖空壳者多故也。
畏水与日，最宜坡地荫处。清明前采者上，谷雨前者
次之。

石蜐一名紫虈，生东南海中。江淹《石蜐赋》云：“亦有足
翼，得春雨则生花。”

杨柳春初生柔荑，即开黄蕊，至春晚叶长成后，蕊中
细黑子，蕊落而絮出如白绒，因风而飞入池沼，化为
浮萍。黄蕊即花，其子乃絮也。

二三月，虾蟆曳肠于水际草上，缠缴如索，日见黑点，
渐至春水时，鸣以聒之，则蝌蚪皆出，谓之《聒子》，所谓
《虾蟆声抱》是矣。

《群芳谱》：柽柳，一名“雨师”，一名“长寿仙人柳”，即俗所称
三春柳也。春前以枝插之，易生。

紫荆，一名“满条红”，丛生，春开紫花，甚细碎，数朵一簇，
花罢叶出，光紧微圆，花谢即结荚子。

绣球，木本，皱体，叶青色，微带黑而涩。春月开花，五瓣，
百花成朵，团圝如球。花有红、白二种。
“迎春”，一名“金腰带”，丛生，高数尺，方茎厚叶。春前有花
如瑞香，花黄色，不结实。

《君山记》：“酒香山在君山上，相传每春时往往闻酒香，
寻之莫见其处。”

《外国图》：“风山之首，高三百里，有风穴，方三十里，春风
自此出。”

《耕桑偶记》：“青齐间，遇春耕，则饲牛以天麻饭，仍用锦
缕系于角上。”

《馀冬序录》：“按古《三坟》曰：‘惟天至仁，于草生月，天雨降
河，龙马负图’。”又木王月，命臣潜龙氏作甲历，所谓草
木月与木王月，记其岁之春也。太古未造历前，以草
木为记。

《名胜志》：“春水出鹤庆府东七里石朵和石坂中，至春
月，水益盛，和盐梅椒末饮之，可以辟疾。”

香泉在武定府城南三里，泉至春则生香，土人每以
二三月间，具酒肴祭泉，然后汲之，和酒而饮，谓能愈
众疾。

新安县西北八十里，大步海中有媚珠池。又八十里
有合兰洲，与《龙穴洲》相比。穴凡雨，有龙出没其间。春
晴，蜃气结为楼台城堞，人物车马往来之状。

金谿县治后有锦绣谷，以春月花开如绣，故名。
定州众春园在华塔寺。宋韩魏公为守时，尝筑台池
园囿，仍自为《记》，略曰：“郡北隅潴水为塘，广百亩馀，植
柳万株，亭榭花草之盛，冠于北陲，总而名之曰‘众春’。”
良辰佳节，太守与吏民同一日之适，游览其间，以通
圣时无事之乐。

黄龙洲在延平府城东南张司空祠前。每春水后，土
人视洲沙多寡，占岁丰歉。

馀杭县西有泠溪，取清泠之意。乘舟至此，渺若凌空。
每春日风生，水辄涨数寸。俗传有尹公者，善异术，叱
水成潮，因名“尹公潮。”

《一统志》：“回雁峰在衡州，雁至此不过遇春而回。”
《西湖志》：“杭州寿安坊俗称官巷，宋时谓之花市，亦曰
花圃。盖汴京寿安山下多花园，春时赏宴，争华竞侈，
锦簇绣围。移都后，以花市比之，故称寿安坊。”今两岸
多卖花之家，亦其遗俗也。

《拾遗记》：“周穆王三十六年，东巡，大骑之谷，诣春宵宫，
集诸方士仙术之要，而螭鹄龙蛇之类奇种，凭空而
出。”

《剧谈录》：“上都安业坊唐昌观，旧有玉蕊花，甚繁，每发
若瑶林琼树。元和中，春物方盛，车马寻玩者相继。忽
一日有女子年可十七八，乘马容色婉约，迥出于众，
下马以白角扇障面，直造花所，异香芬馥，闻于数十
步之外。伫立良久，令小仆取花数枝而出。须臾望之，
已在半天，馀香不散者，经月馀日。”

《幽怪录》：鹦鹉见柳归舜，忽呼曰：“阿春看客。”忽一青衣
乘云而下相见。

《葆光录》：“殷七七尝春游，酒尽，将水咒之，成浓醪。